open-index/open-wikipedia-markdown huggingface dataset:
Joseph R. Davis

**Joseph Robert Davis** (født 12. januar 1825 i Woodville i Mississippi, død 15. september 1896 i Biloxi) var en konføderert general under den Amerikanske borgerkrig og nevø av den konfødererte president Jefferson Davis. Hans tropper spilte en viktig rolle i slaget ved Gettysburg.

## Liv og virke
### Bakgrunn
Joseph R. Davis ble født i Mississippi der han ble advokat og senator. Før borgerkrigen hadde han ledelsen av et lokalt militskompani. 

### Den amerikanske borgerkrig
Han gikk i konføderert tjeneste våren 1861 som kaptein i det 10. Mississippi Infanteri. Etter at hadde gjort tjeneste i Pensacolaområdet i Florida kom han til president Davis' stab som oberst og adjutant for sin onkel. Han ble utnevnt av president Davis til brigadegeneral i 1862. Bekreftelsen på utnevnelsen trakk imidlertid ut på grunn av kritikk fra presidentens kritikere. Han fikk endelig sin grad den 15. september 1862.

Davis hadde kommandoen over en brigade av infanteri omkring hovedstaden Richmond og i det sydøstlige Virginia. Sent på våren 1863 ble han beordret til Henry Heths Division, i 3. Korps av Army of Northern Virginia, som forsterkning for Robert E. Lee under hans invasjon av Nordstatene. Med kommando over 2., 11., 42. Mississippi samt 55. North Carolina infanteriregimenter marsjerte han inn i Pennsylvania. 

Den 1. juli 1863 støtte Heths divisjon på Unionskavaleri utenfor Gettysburg i Pennsylvania. Davis' Brigade var den andre konfødererte enhet som ble innsatt i kampen. Han satte inn alle sine regimenter unntatt 11. Mississippi og lot to av sine regimenter bli fanget i en uferdig jernbaneutgravning, som var for dyp til at soldatene kunne bruke den som skyttergrav (omkring 6 meter på det dypeste). De to regimentene fikk mange sårede og mange som ble tatt til fange. Restene av Davis' Brigade hvilte ut under kampen den 2. juli, men ble sendt i kamp igjen den 3. juli. Davis førte sin brigade under det katastrofale angrepet som kalles Pickett's Charge. Davis' brigade mistet 289 døde, 677 sårede og over 67 savnede, et tap på 44,7%.

Etter slaget ble Davis syk, og general Lee overveide å oppløse hans brigade, men han besluttet å la være fordi Davis var presidentens nevø. Davis vendte tilbake og gjorde tjeneste under resten av krigen i Lees hær. Han kjempet i slaget ved Spotsylvania Court House, slaget ved Cold Harbor og under beleiringen av Petersburg. Han overga seg sammen med resten av Army of Northern Virginia ved Appomattox Courthouse.

Davis tilbrakte resten av sitt liv som advokat. Han døde i Biloxi i Mississippi, og ligger begravet på Biloxi Cemetery.

## Referanser


## Kilder
* Eicher, John H., and Eicher, David J., *Civil War High Commands*, Stanford University Press, 2001, ISBN 0-8047-3641-3
Highmark Stadium (New York)

**Highmark BlueCross BlueShield Stadium** (opprinnelig **Rich Stadium**, senere **Ralph Wilson Stadium** fra 1998 til 2015, **New Era Field** fra 2016 til 2020 og **Bills Stadium** i 2020 og 2021) er et stadion i Buffalo i New York, USA som er hjemmebane for NFL-klubben Buffalo Bills. Stadionet har plass til 73&nbsp;967 tilskuere. Det ble innviet i 1973 da det erstattet Bills gamle hjemmebane, War Memorial Stadium.

## Eksterne lenker
* Stadionets hjemmeside
Brienzersjøen

**Brienzersjøen** (tysk: *Brienzersee*) er en innsjø i kantonen Bern i det sentrale Sveits. Elva Aare renner ut av innsjøen ved byen Interlaken, og munner etter en kort strekning ut i Thunersjøen.

Brienzersjøen ble skapt etter den siste istiden. Fram til 1000-tallet var Thunersjøen og Brienzersjøen en sammenhengende sjø kalt *Wendelsee*. Denne sjøen ble delt av sedimenter fra elvene og bekkene som rant ut i Interlaken-området.

Siden 1839 har det vært passasjerbåtstrafikk på innsjøen. Flåten, som nå er på 5 skip, drives av firmaet BLS AG.
## Referanser

## Eksterne lenker
*
João Rodrigues

**João Rodrigues** er navnet til flere personer:

* João Rodrigues (misjonær) (1561–1633), portugisisk jesuittmisjonær i Japan og Kina
* João Rodrigues (seiler) (født 1971), portugisisk seiler
Mario Kart 8

***Mario Kart 8*** er et bilspill som er utviklet og utgitt av Nintendo til spillkonsollen Wii U. Det er det åttende spillet i ''Mario Kart''-serien og ble lansert i Japan 29. mai 2014 og i Europa og Nord-Amerika 30. mai 2014. En utvidet utgave av spillet, *Mario Kart 8 Deluxe*, kom ut til Nintendo Switch 28. april 2017.

Spillet har de samme tradisjonelle mekanikkene fra de andre spillene i *Mario* Kart-serien, hvor figurer fra ''Mario''-serien kjører om kapp i gokarter. Figurene kan hindre motstanderne eller forbedre kjøreegenskapene sine ved å bruke ulike hjelpemidler som kan hentes ved å kjøre gjennom svevende bokser på banen. *Mario Kart 8* har motorsykler og kappkjøring for 12 sjåfører i likhet med *[[Mario Kart Wii]]*, i tillegg til hengefly, undervannkjøring og tilpassing av kjøretøyene fra *[[Mario Kart 7]]*.

Den nye tingene i *Mario Kart 8* er antigravitasjonskjøring, hvor visse deler av banen lar sjåførene kjøre på vegger og tak. I disse seksjonene kan sjåførene skompe borti hverandre for å få et fartsløft. Nye hjelpemidler i spillet er en bumerang, en kjøttetende plante og et horn som kan knuse prosjektil og slå ut motstandere. Boo og «the feather» returnerer som «items» i *[[Mario Kart 8 Deluxe]]*.

## Mario Kart 8 Deluxe
*Mario Kart 8 Deluxe* er en utvidet utgave av *Mario Kart 8* for Nintendo Switch. Spillet ble utgitt 28. april 2017 og inkluderer 48 baner og 36 karakterer fra originalspillet, fem nye karakterer, to nye hjelpemidler og en forbedret «Battle Mode» med nye arenaer. I tillegg kan figurene i spillet holde på to hjelpemidler samtidig, ett ekstra i forhold til originalutgaven.

Nintendo annonserte 9. februar 2022 at spillet ville få ytterligere 48 baner som del av en betalt utvidningpakke for spillet, kalt «Booster Course Pass». Åtte baner vil utgis av gangen, fordelt på seks omganger mellom 18. mars 2022 og siste halvdel av 2023. Utvidelsen omfatter baner fra andre spill i *Mario Kart*-serien, som «Coconut Mall» fra *[[Mario Kart Wii]]* og «Tokyo Blur» fra *[[Mario Kart Tour]]*.

## Referanser


## Eksterne lenker
* 
* Mario Kart 8 på nintendo.no
Aspyr

**Aspyr Media, Inc.** er et amerikansk selskap basert i  Austin i Texas som porter videospill fra Windows til Mac OS og Linux. Flere videospillserier som *[[Call of Duty]]*, *[[Sid Meier's Civilization]]*, *[[Star Wars]]*, *[[The Sims 2]]* og *[[Borderlands]]* har blitt portert av Aspyr. Selskapet ble grunnlagt i 1996 og i 2003 hadde de 60 % av markedet til videospill for Mac.

Aspyr Media har også portert konsollspill til Windows og Game Boy Advance, samt gitt ut spill selv, for eksempel Wideloads *[[Stubbs the Zombie in Rebel Without a Pulse]]*, for Mac OS, Windows, og Xbox.

## Referanser

## Eksterne lenker
*
Jakten på nyresteinen (film)

***Jakten på nyresteinen*** er en norsk eventyr- og fantasyfilm fra 1996 regissert og bearbeidet til manus av Vibeke Idsøe. Historien var basert på hennes egen barnebok med samme tittel fra 1994. Hovedrollene spilles av Torbjørn T. Jensen, Jenny Skavlan og Benjamin Helstad.

## Handling
Filmen forteller historien om 8-åringen Simen som blir forminsket ved hjelp av en magisk teddybjørn og reiser inn i bestefarens syke kropp på jakt etter nyresteinen som gir ham smerter. Inne i bestefarens kropp treffer Simen den snusfornuftige hvite blodcellen Karta, som litt motvillig tilbyr seg å være Simens guide i jakten på det som plager bestefaren. Underveis treffer de det sjarmerende røde blodlegemet Alveola og sammen legger de tre ut på en farefull reise.

## Om filmen

### Popularitet og økonomi
*Jakten på nyresteinen* ble den niende mest besøkte filmen på norske kinoer i 1996.

Daværende kulturminister Åse Kleveland uttalte at «Jakten på nyresteinen er et slikt lokomotiv norsk film trenger fram mot årtusenskiftet.»

### Anmelderne
Filmen ble ganske godt mottatt av filmanmelderne. *[[Aftenposten]], [[Dagsavisen]]* og *[[FilmMagasinet]]* gav den terningkast fire, *[[VG]]* terningkast tre og *[[Dagbladet]]* terningkast seks. Nettstedet CINERAMA gav den terningkast seks i forbindelse med DVD-utgivelsen i 2005.

### Priser
Den vant Amandaprisen for beste debut. Den ble også tildelt en pris ved Chicago International Children's Film Festival, to ved Fantafestival (grand prize, spesial effekter), en ved Göteborg Film Festival (Dragon Award Best Nordic Film) og tre ved Málaga International Week of Fantastic Cinema (regi, film, spesialeffekter).

### Innspilling
Innspillingen begynte i mai 1995.

### Aldersgrense
Filmen hadde 7 års aldersgrense da den gikk på kino.

Medietilsynet hadde følgende begrunnelse: «Mørke bilder, skremmende lydbilde og truende skikkelser vil skremme barn under 7 år».

## Rollebesetning
* Torbjørn T. Jensen (Simen) 
* Benjamin Helstad (Karta) 
* Jenny Skavlan (Alveola) 
* Terje Strømdahl (bestefar cito)
* Sigve Bøe (stemmebåndoperatøren) 
*Leif Dubard (hjernesentraloperatør)
* Harald Eia (tåretankoperatør) 
* Gard B. Eidsvold (tåretankoperatør) 
* Morten M. Faldaas (Secret Service-agenten) 
* Lage Fosheim (Galle Junior) 
* Kjersti Holmen (fru Galle) 
* Bjørn E. Jenseg (A. Pendixrud) 
* Jan Kornstad (hvitt punkerblodlegeme)
*Rune Hekklestrand (hvitt punkerblodlegeme)
* Herborg Kråkevik (rød kjærlighetsvakt) 
* Toralv Maurstad (bamsens stemme) 
* Helén Vikstvedt (rød kjærlighetsvakt)

## Referanser


## Eksterne lenker
* 
*
Edward Vernon

**Edvard Vernon**  (født 12. november 1684 ved Westminster; død 30. oktober 1757 i Nacton i Suffolk) var en britisk admiral. 

## Liv og virke
### Bakgrunn
Vernon var andre sønn til James Vernon, statssekretær for Vilhelm III av England. 

### Militær
Etter å ha sluttført studiene sine ved Westminster School gikk Vernon i år 1700 inn i Royal Navy som frivillig på skipet HMS «Shrewsbury».

Han tjenestegjorde på forskjellige skip de neste fem årene og ble løytnant i 1702. I 1706 ble han kaptein på HMS «Rye», som en del av flåten til Cloudesley Shovell. 

I mai 1728 gikk han inn i parlamentet og var til stede der da Robert Jenkins fortalte om hendelsen hvor han visstnok skal ha fått ørene sitt avskåret av den spanske kystvakten i Karibia. Dette førte til krigen om ørene til Jenkins i 1739 hvor viseadmiral Vernon førte en flåte samnen med generalmajor Thomas Wentworth. Vernon erobret Porto Bello, en spansk koloniby, men klarte ikke å ta Cartagena de Indias i 1741 som endte i katastrofe. Den godt forsvarte festningen i Cartagena, dårlig vær og sykdom hos mannskapet førte til store britiske tap og de måtte til slutt trekke seg tilbake til Jamaica. 

Etter flere sykdomsutbrudd og krangling med Wentworth reiste Vernon tilbake til Storbritannia og ble valgt som parlamentsmedlem for Ipswich. Nyhetene  om Cartagena førte etter hvert til at regjeringen til Robert Walpole måtte gå av. Vernon forble i marinen i fire år til, før han pensjonerte seg i 1746.

### Grogg
Vernon er mest kjent for ordren han ga i 1740 om at romen til mannskapet skulle bli spedd ut med vann. Siden vannet var dårlig filtrert og smakte emment ga han også en daglig dose sitronsaft opp i drikken, og selv om Vernon ikke var klar over det på den tiden førte denne daglige dosen med C-vitamin til at sjømennene hans var friskere enn andre sjømenn, og hadde færre tilfeller av f.eks. skjørbuk. 

Resten av Royal Navy fulgte raskt opp og skal da ha kalt den nye drikken for «grog» etter kallenamnet til Vernon, «Old Grog». Dette navnet skal han ha fått fordi han vanligvis gikk i en frakk av stoffet grogram.

## Referanser


## Kilder
* Oxford Dictionary of National Biography Vernon, Edward (1684–1757)

## Eksterne lenker
*Vernon biography at the Royal Naval Museum
*Original Letters to an Honest Sailor
Junior-NM i friidrett 2015

**Junior-NM i friidrett 2015** ble arrangert fra 14. til 16. august 2015, i Byrkjelo. 

## Resultater
### Herrer U23

### Kvinner U23

 SK Vidar, med Helle Forseth, Maren Sofie Hoel Andersen, Astrid Cederkvist og Caroline Kuvaas løp inn til 3.-plass, men ble diskvalifisert for å trå utenfor banen.

### Herrer U20

### Kvinner U20

## Se også
*NM i friidrett 2015

## Eksterne lenker
;Generelt:
* Offisiell hjemmeside

;Resultater:
* Norges friidrettsforbund - Resultater 14.08.2015
* Norges friidrettsforbund - Resultater 15.08.2015
* Norges friidrettsforbund - Resultater 16.08.2015
Hasbara

***Hasbara*** (hebraisk: הַסְבָּרָה,‎ *hasbará*, «forklare») er den israelske regjeringens informasjonsvirksomhet for å spre opplysninger og positive holdninger om staten Israel i utlandet. Begrepet brukes av regjeringen og dens støttespillere om PR-arbeid og kampanjer som skal forklare regjeringens politikk og handlinger og fremme landets interesser og omdømme i møte med kritisk presse utenlands og dermed motvirke det den anser som delegitimering av staten Israel rundt om i verden.

Betegnelsen skal ha blitt tatt i bruk i engelskspråklig presse sist på 1970-tallet for å beskrive «imagebygging i utlandet». *Hasbara* betyr «forklaring» og er en eufemisme for propaganda.

## Se også
* Midtøsten-konflikten
Moder Angelica

**Moder Angelica** (**Mother Mary Angelica of the Annunciation**, opprinnelig **Rita Antoinette Rizzo**, født 20. april 1923 i Canton i Ohio i USA, død 27. mars 2016 i Hanceville i Alabama) var en amerikansk katolsk nonne og grunnlegger av TV-kanalen Eternal Word Television Network (EWTN).

## Liv og virke
### Bakgrunn
Rita Antoinette Rizzo var eneste barn i en italiensk-amerikansk familie. Faren forlot familien tidlig og Rita vokste opp i fattige omstendigheter.

En viktig begivenhet i hennes religiøse liv fant sted i 1943, da hun opplevde at Gud hadde helbredet henne fra sterke magesmerter.

### Klarisse
I 1944 gikk hun i kloster. I 1945 ble hun novise i Sankta Klaras orden («klarissene») under sitt nye ordensnavn *Sister Mary Angelica of the Annunciation*. Hun avla sinr klosterløftet i Ohio i 1953.

I 1963 var hun med på å grunnlegge klosteret Our Lady of the Angels i Irondale i Alabama, dypt inne i det protestantiske såkalte «bibelbeltet».

Sr. Angelica begynte på 1960-tallet å forfatte småskrifter om forskjellige religiøse emner. Hun ble innbudt til å holde foredrag på flere steder og ledet også et  radioprogram, «Journey Into Scripture». Hennes første bok, «Journey Into Prayer», ble publisert i 1972. Hun produserte også videobånd og syntes i kristent fjernsyn.

### EWTN - ''Eternal World Television Network''
I 1980 konverterte hun klosterets garasje til et TV-studio, noe som ble starten på Eternal Word Television Network (EWTN) som ble lansert den 15. august 1981. Der ledet hun blant annet programmet *Mother Angelica Live*.

I 1996 begynte Moder Angelica byggingen av et nytt nonnekloster i Hanceville i Alabama, kalt *Shrine of The Most Blessed Sacrament*. Det ble bygd ved hjelp av private donasjoner og stod ferdig for søstrene å flytte inn til i 1999. Ordenens mannlige gren forble i Irondale, hvorfra det meste av TV-produksjonen fortsatte.

I tyve år ledet hun EWTN innen hun trakk seg tilbake til det stille klosterliv i 2001 etter å ha blitt rammet av slag og andre helsebesvær.

## Litteratur
* W. Jason Wallace, Mother Angelica, Enyclopedia of Alabama
* Där Gud öppnar dörrar, Katolsk observatör

## Referanser
Blanchard Ridge

**Blanchard Ridge** er en fjellrygg, 520 meter over havet ved nordsiden av munningen av Wigginsbreen på Kyiv Peninsula på vestkysten av Graham Land. Den ble kartlagt av Den franske antarktisekspedisjonen, 1908–1910, og navngitt av Jean-Baptiste Charcot etter en monsieur Blanchard, som da var fransk konsul i Punta Arenas.

## Kilder
*
Erich Mende

**Erich Mende** (født 28. oktober 1916 i Groß-Strehlitz, Provinsen Schlesien, død 6. mai 1998 i Bonn) var en tysk jurist og politiker. Han var Tysklands minister for indre-tyske spørsmål og visekansler. Mende deltok ved grunnleggelsen av FDP og var leder av partiet i årene 1960 til 1967. Han tjenestegjorde som offiser i den tyske hær under andre verdenskrig og ble høyt dekorert.

## Liv og virke

### Bakgrunn
Erich Mendes far var folkeskolelærer og medlem av kommunestyret for Zentrumspartei. Etter abitur gikk Erich Mende inn i Wehrmacht, og ble forfremmet til major på slutten av krigen. Han tjente i Polen, Frankrike og ved østfronten, og ble flere ganger såret. Han mottok Jernkorset og Jernkorsets ridderkors for sin innsats i krigen. 

Etter den andre verdenskrigens avslutning i 1945, ble han en kort tid holdt i britisk krigsfangenskap.  

Han studerte jus i Köln og Bonn inntil 1948, og tok i 1949 en juridisk doktorgrad.

### Politisk karrière
Erich Mende var først knyttet til CDU, men deltok ved grunnleggelsen av FDP i 1948. Fra 1949 til 1970 var han medlem av Forbundsdagen for FDP, og i perioden 1970 til 1980 for CDU. I 1957 ble han gruppeleder for FDP i Forbundsdagen.

Mende brukte mye av sin tid på krigsfanger og straffedømte etter krigen, velferdsspørsmål og rehabilitering av det kollektivt anklagde tyske forsvar. Som den første bar han det avnazifiserte Ridderkorset.

Ved valget til Forbundsdagen i 1961 oppnådde FDP en tilslutning på 12,8 %, et hittil uslåelig resultat (per 2016). Erich Mende representerte den yngre generasjon i samtiden, og som sto i motsetning til den eldre, den gang representert ved Konrad Adenauer (født 1876). Et av slagordene under valgkampen hadde vært *med CDU uten Adenauer*. Da Mende etter valget i 1961 likevel gikk inn for en koalisjon mellom FDP og CDU, det siste under ledelse av Adenauer, tapte FDP igjen store deler av sin velgerskare.    

Da Adenauer gikk av i 1963 på grunn av Spiegelaffæren, ble Ludwig Erhard forbundskansler. Erich Mende ble visekansler og minister for indre-tyske forhold i de etterfølgende regjeringene Erhard I og Erhard II.     

Erich Mende mistet etterhvert politisk innsikt og innflytelse. I 1970 forlot han FDP til fordel for CDU.      

## Referanser


## Eksterne lenker
* 
* 
*
Wormgut

**Wormgut** eller **gut** er en fin silketråd som er lagd av spinnkjertelen til silkeormen. Den ble mye bruken til fortommer ved sportsfiske, men er nå erstattet av nylon. Den har også blir benyttet innen kirurgi til å sy sammen indre sår. 
## Kilder
*
Bowyer Butte

**Bowyer Butte** er en bratt høyde med nesten flat topp, 3 nautiske mil bred og ligger 1&nbsp;085 moh, mellom den lavere enden av Johnsonbreen og Venzkebreen på kysten av Marie Byrd Land. Det ble oppdaget og fotografert fra luften av U.S. Antarctic Service, 1939–41, og ble navngitt av Advisory Committee on Antarctic Names etter Donald W. Bowyer, en meteorolog i US Antarctic Research Program ved Byrd-stasjonen, 1962.

## Referanser
Swanson Mountains

**Swanson Mountains** er en fjellkjede i Ford Ranges i Marie Byrd Land. Fjellkjeden er 15 km lang og ligger 11&nbsp;km sørøst for Saunders Mountain. De ble oppdaget på flyturer under Byrd Antarctic Expedition i 1934 og navngitt etter marinesekretæren Claude A. Swanson 1933-39.

## Kilder
Vingårdsøndagen

**Vingårdsøndagen**, tidligere kalt *septuagesima*, av latin «den syttiende» (dagen før påske), er i Den norske kirke nå 14. søndag i treenighetstiden (tiden mellom pinse og advent). Før liturgirevisjonen 1977/78 var septuagesima den niende søndagen før påske, eller den andre søndagen før fastelavn.

Dagen blir kalt «vingårdssøndag» fordi evangeliet som blir lest i kirken, er hentet fra fortellingene om de som arbeider i vingården.

## Kilder
* Nils Johan Stoa og Per-Øivind Sandberg: *Vår røtter* Cappelen 2001 ISBN 82-02-20848-3
* Paul Erik Wirgenes: *Fra søndag til søndag* Verbum Forlag 2006 ISBN 87-543-1068-8
* *[[Norsk Allkunnebok]]*
Stray Islands

**Stray Islands** er en spredt øygruppe som ligger 3,7 km vest for Petermann Island i Wilhelm Archipelago utenfor Den antarktiske halvøyen. De ble kartlagt av Falkland Islands Dependencies Survey (FIDS) etter flyfoto tatt av Hunting Aerosurveys Ltd. i 1956-57 og fra helikoptret på HMS «Protector» i mars 1958 og  fikk dette navnet av United Kingdom Antarctic Place-Names Committee (UK-APC) fordi gruppen er spredt. Stray betyr spredt på engelsk.

## Kilder
Mahogany Bluff

**Mahogany Bluff** er en fjellskrent 9 km sørvest for Cape Gordon, på østsiden av Pastorizo Bay på Vega Island. den fikk dette navnet av UK Antarctic Place-Names Committee (UK-APC) på grunn av stripene med dyp røddbrun farge på klippen.

## Kilder
Lokey Peak

**Lokey Peak** er et lite, spisst fjell, eller nunatak, som står ved sørøstenden av Guthridge Nunataks i Gutenko Mountains sentralt i Palmer Land. Det ble kartlagt av U.S. Geological Survey (USGS) i 1974 og  navngitt av Advisory Committee on Antarctic Names (US-ACAN) etter William M. Lokey, stasjonssjef ved Palmer-stasjonen, 1975. Han hadde tidligere overvintret ved McMurdo-basen i 1970 og 1974.

## Kilder
*
Lille Sankt Bernhard

**Lille Sankt Bernhard** (fr. *Col du Petit Saint-Bernard*; it. *Colle del Piccolo San Bernardo*) er et 2&nbsp;188 moh. høyt fjellpass i De graiiske Alpene som binder sammen Isèredalen i det franske Departementet Savoie med Aostadalen. Veien over passet ble bygd av Napoleon III.

Grensen mellom Italia og Frankrike går over passet. Etter at Italia erklærte krig mot Frankrike den 10. juni 1940 under den andre verdenskrigen var det  krigshandlinger i passet, hvor den italienske siden alene led et tap på 600 mann

På den franske siden står det en monolitt rett før passhøyden. En gang sto det en statue av romerguden Jupiter der. I dag står det en av den kristne helgenen Bernhard von Menthon. Han skal ha grunnlagt et hospits i passet, men av det er det nå  bare ruiner tilbake.

## Tour de France
Tour de France har passert over passet flere ganger.

## Referanser


## Eksterne lenker
* Stigingsgradient i retning Bourg St. Maurice 
* Stigingsgradient i retning Aosta
Metro: Last Light

***Metro: Last Light*** (først annonsert som ***Metro 2034***) er et førstepersonsskytespill som kom ut 17. mai 2013.

## Handling
Spillet er en oppfølgelse av spillet *[[Metro 2033]]*, og handler om at 3. verdenskrig har brutt ut mellom USA og Russland. Begge sider velger å bruke atombomber. Verdenen blir ødelagt og ubeboelig. Likevel klarer ca. 10 000 personer å overleve i undergrunnsbanen i Moskva. Disse menneskene kjemper om å overleve i metroen.

## Referanser

## Eksterne lenker
*
Midway Games

**Midway Games** Inc. var et amerikansk selskap som var en stor videospillutgiver og -utvikler. Etter en konkursinnlevering i 2009, er det ikke lengre aktivt, og har blitt avviklet. I 2000 var de den fjerde største videospillutgiveren.

Noen Midway-spill inkluderer *Mortal Kombat*, *Ms Pac-Man*, *Spy Hunter*, *Tron*, *Rampage*, *The Cruis'n* -serien, *NFL Blitz* og *NBA* Jam. Midway kjøpte også rettighetene til videospill som opprinnelig ble utviklet av Williams Electronics og Atari spill, som *Defender*, *Joust*, *Robotron 2084*, *Gauntlet* og Rush-serien. 
## Referanser


## Eksterne lenker
*
Dorrerbreen

**Dorrerbreen** er en isbre i Antarktis. Den ligger like sør for Mount Heiser og flyter østover og ut i Lowerybreen fra nordøstsiden av Queen Elizabeth Range i Ross Dependency, New Zealands kravområde i Antarktis.

Breen ble kartlagt av US Geological Survey fra tellurometermålinger og flyfoto fra 1960–62, og ble navngitt av Advisory Committee on Antarctic Names etter Egon Dorrer, en glasiolog i US Antarctic Research Program på Rossbarrieren 1962–63 og 1965–66.

## Referanser
Minesweeper

***Minesweeper***, noen ganger kalt ***minesveiper*** på norsk, er et enspiller-videospill. Målet med spillet er å få vekk minene i et minefelt uten at de sprenger. Den aller første versjonen av det ble programmert av Ian Andrew, og het «Mined-Out».

Spillet har blitt omskrevet til mange operativsystemer, den meste kjente versjonen er den som kommer med Microsoft Windows.

## Referanser


## Eksterne lenker
*
Stor-Göteborg

**Stor-Göteborg** eller **Storgöteborg** er en byregion i Sverige som omfatter byen Göteborg og de omliggende kommunene. Byregionen ligger i Västra Götalands län, bortsett fra Kungsbacka, som ligger i Hallands län. Fra og med 2005 ble kommunene Alingsås og Lilla Edet innlemmet i regionen. 

Per 31. desember 2015 hadde Stor-Göteborg  innbyggere. Det er den nest største byregionen i Sverige etter hovedstadsområdet Stor-Stockholm.

## Kommuner etter folketall

## Referanser
Mount Lied

**Mount Lied** er et markant pyramideformet fjell om lag 13 km øst-nordøst for Mount Mervyn i Porthos Range i Prince Charles Mountains. Det ble oppdaget den sørlige gruppen til ANARE (Australian National Antarctic Research Expeditions) ledet av W.G. Bewsher i 1956 og oppkalt etter Nils T. Lied, værobservatør ved Mawson-stasjonen i 1956 og Davis-stasjonen i 1957.
## Kilder
Pseudodihammus

* Se Systematisk inndeling

***Pseudodihammus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Levevis
Disse billene har larver som lever i død ved av løvtrær, ofte like under barken.

## Utbredelse
Arten er kjent fra Borneo.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921 eller Lamiini
******** Slekten *Pseudodihammus* Breuning, 1936 
********* *[[Pseudodihammus albicans]]* Breuning, 1936

## Kilder

* Catalog of the lamiines of the world - Monochamini
* Katalog over artene, Gamle verden

## Eksterne lenker
*
MySims

***MySims***  er et videospill utviklet av Een Redwood Shores og utgitt av Electronic Arts som en spinoff til Maxis*'[[The Sims (videospill)|The Sims]].*

Spillet ble utgitt til Nintendo DS og Wii i 2007, så til Microsoft Windows i 2008. *MySims* fikk generelt gode tilbakemeldinger.

I spillet kan man lage en Mii-liknende karakter, kjøpe møbler og innrede huset sitt. Det eksisterer 80 karakterer i Wii-versjonen og 30 i Nintendo DS-versjonen, som spilleren kan samhandle med. For eksempel en sprø vitenskapsmann, en magiker, en bibliotekar, en pizza-kokk og en kampsport-lærer. Mini-spillene ved siden av selve handlingen, inkluderer blant annet racquetball, paragliding og dykking.

Spilleren får ansvaret for å utvikle en by som har blitt ødelagt. Gjennom kreativ bygging og design skal spillerne forsøke å forbedre byen, som etter hvert tiltrekker seg nye innbyggere. Deretter må de bygge hjem for alle de nye innbyggerne.

## Etterfølgere
Det har kommet ut 5 etterfølgere til *MySims*.

## Referanser

## Eksterne lenker
*
Zack & Wiki: Quest for Barbaros’ Treasure

***Zack & Wiki: Quest for Barbaros' Treasure*** (宝島Z バルバロスの秘宝, *<span class="t_nihongo_romaji">Takara-jima Zetto Barubarosu nå Hiho</span>*) er et eventyr- og puzzlespill utviklet og publisert av Capcom for spillekonsollen Wii. Det ble gitt ut i Nord-Amerika og Japan i oktober 2007, og i Europa, Australia og Sør-Korea året etter. Spillet handler om piraten Zack og makkeren hans; Wiki, som er på leiting etter skatter i en eventyrverden. En kontrollerer spillet bare ved hjelp av Wii-fjernkontrollen.

## Spillet
Zack & Wiki: Quest for Barbaros' Treasure er presentert som et tredjepersonseventyrspill hvor man kontrollerer Zack ved hjelp av Wii-fjernkontrollen. Spilleren kan peke på ulike objekter i spillet via en markør for å få Zack til å ta disse, eller for å flytte på seg. Zack kan skaffe seg fiender i spillet om til nyttige objekt ved å riste makkeren Wiki som en bjelle. Når spilleren får Zack til å bruke et verktøy, skifter spillet om til et perspektiv i førsteperson, og spilleren må gjøre operasjonen som blir gjort i spillet ved hjelp av Wii-fjernkontrollen for å få fremskritt. Når man for eksempel skal sage ned et tre, må man flytte Wii-fjernkontrollen frem og tilbake for å sage i spillet. Om man greier en utfordring blir man belønnet med poeng, og mengden poeng avhenger av hvor bra man gjorde det, hvor mange forsøk som ble brukt, og vanskelighetsgraden på utfordringen.
## Referanser


## Eksterne lenker
*
Thomas Walker Arnold

**Thomas Walker Arnold** (født 19. april 1864 i Devonport i Devon i England, død 9. juni 1930) var en britisk orientalist og kunsthistoriker med spesialisering innen islamsk kunst som underviste ved MAO College, Aligarh Muslim University (da *Aligarh College*) og Government College University i Lahore i Britisk India. Han var venn av Syed Ahmed Khan og skrev boken *The preaching of Isla* på hans oppfordring. Han underviste også dikterfilosofen Muhammad Iqbal og Syed Sulaiman Nadvi og var nær venn til Shibli Nomani som også underviste i Aligarh.

## Liv og virke
Arnold ble utdannet ved City of London School. Fra 1888 var han lærer ved MAO College i Aligarh. I 1898 ble han professor i filosofi ved Government College i Lahore og ble senere dekanus ved det orientalske fakultet ved Punjab University.

Han giftet seg med Celia Mary Hickson i 1892.

Fra 1904 til 1909 var han i India Offices stab som assisterende bibliotekar. I 1909 ble han studierådgiver for de indiske studenter i Storbritannia. Fra 1917 til 1920 var han rådgiver til Secretary of State for India. Han var professor for arabiske og islamske studier ved School of Oriental Studies ved University of London fra 1921 til 1930. Arnold ble den første engelske redaktør for førsteutgaven av *[[The Encyclopaedia of Islam]]*.

Han ble adlet i 1921.

## Verker
* (Original from the University of California)
* *The Caliphate*, Oxford 1924, reissued with an additional chapter by Sylvia G. Haim: Routledge and Kegan Paul, London 1965 
* *The Old and New Testaments in Muslim Religious Art* (Schweich Lectures for 1928)
* *Painting in Islam, A Study of the Place of Pictorial Art in Muslim Culture* (1928, reprint ed. 1965).

## Referanser


## Eksterne lenker
* Arnold, Sir Thomas Walker , School of Oriental and African Studies: home page
* Arnold, Thomas Walker i Encyclopaedia Iranica
* The Archive of the Council for World Mission is held at the School of Oriental and African Studies, London. http://www.soas.ac.uk/library/archives/
Stephen Barton

**Stephen Barton** (født 17. september 1982) er en britisk film- og videospillkomponist som har bodd og jobbet i Los Angeles siden 2001. Han har komponert musikk for dusinvis med filmer og videospill, blant annet *[[Call of Duty 4: Modern Warfare]]*, *[[Titanfall]]*, *[[Cirque du Soleil: Worlds Away]]* (med James Cameron), og Disneys *[[Motorcity]]*.

## Tidlig liv
Som barn var Barton med i Winchester Cathedral Choir, og fikk senere et prestisjefylt spesialisert musikkstipend for å studere piano og komposisjon ved Wells Cathedral School.

## Film og TV

Bartons filmarbeid inkluderer musikk for *[[Cirque du Soleil: Worlds Away]]*, *[[Jennifer's Body]]*, *[[Last Weekend]]*, *[[Line of Fire]]*, *[[Mrs. Palfrey at the Claremont]]* og den BAFTA-nominerte thrilleren *[[Exam]]*. Han bidro også med musikk til filmseriene *[[Narnia]]* og *[[Shrek]]*, samt Ridley Scotts *[[Kingdom of Heaven]]* og Tony Scotts *[[Man On Fire]]*.

Chris Prynoski, animatøren bak hallusinasjonsscenen i *[[Beavis and Butt-Head Do America]]*, hørte Bartons musikk i *Call of Duty: Modern Warfare* og spurte ham om han kunne lage musikk for *[[G.I. Joe: Resolute]]*, som førte til mer samarbeid med serier for Disney, blant annet *[[Motorcity]]*. I tillegg skrev han musikken for MTVs *Disco Destroyer*, sammen med Mick Murphy.

## Videospill
I 2007 skrev Barton musikken for førstepersonsskytespillet *[[Call of Duty 4: Modern Warfare]]* sammen med Harry Gregson-Williams. Han endte med å jobbe med de samme utviklerne i deres nye selskap Respawn Entertainment med musikken for *[[Titanfall]]*. Hans andre verk inkluderer noe musikk for to av *[[Metal Gear Solid]]*-spillene og noe musikk for *[[Dragetreneren]]*.

## Andre verk
Barton har samarbeidet flere ganger med Anthony Hopkins etter å ha lagd musikken til *[[Slipstream]]* i 2006. Han lagde Decca-albumet *Composer*, som toppet UK Classical charts i en måned i 2012, og han har også samarbeidet med Hopkins i produksjonen av And «The Waltz Goes On» sammen med Andre Rieu, som vant «Album Of The Year»-prisen ved  Classic Brit Awards i 2012.

## Referanser


## Eksterne lenker
* 
* 
*
Agnès Sorel

**Agnès Sorel** (født 1422 i Fromenteau i det som i dag er kommunen Yzeures-sur-Creuse i Frankrike, død 9. februar 1450 i Le Mesnil-sous-Jumièges) var en fransk adelsdame, Karl VIIs maitresse. Hun regnes som den første «maitresse», det vil si offisielle elskerinne, i det franske monarkiets historie.  

## Liv og virke
### Bakgrunn
Agnès Sorel nedstammet fra en adelsfamilie i Touraine og var datter av offiseren Jean Sorel, herre av Coudon, og hans hustru Catherine de Maignelais. Hun kom til det franske hoff omkring år 1440 som hoffdame hos dronningens svigerinne Isabella av Anjou. 

### Maitresse
Fra år 1444 var hun ifølge anerkjente kilder Karl VIIs maitresse. Hun fikk etter kort tid en fremstående posisjon som kongens offisielle elskerinne. Dette var et nytt fenomen; hun var ikke den første elskerinnen til en fransk monark, men hun var den første som ble åpent anerkjent som dette ved hoffet og dermed fikk en formell og offisiell stilling ved hoffet i egenskap av å være maitresse. 

Agnès Sorel beskrives ikke bare som en stor skjønnhet, men også som over gjennomsnittet intelligent. Karl VII gav henne mange gaver, noe som vakte kritikk. Hun fikk blant annet diamanter for store beløp. Videre mottok hun store gods, blant annet slottet Beauté, noe som medførte at hun fikk tittelen *Dame de Beauté*. Ved hoffet skal hun ha stilt dronningen i skyggen, blitt en sosialt sentral skikkelse og et moteikon som kunde av Jacques Cour. Hun bar blant annet drakter med dype utringninger og høye frisyrer og hårpryder, kalt hennin, noe som ble sterkt kritisert av kirkens folk. 

Agnès Sorel utøvde stor innflytelse over kong Karl VII og skal ha gjort seg bemerket også politisk, selv om det er uklart helt presist hvilke av monarkens embetshandlinger som var påvirket av hennes råd. Hun benyttet seg også av sin innflytelse i forbindelse med kongens utnevnelser til ulike posisjoner. 

Sorel ble sterkt motarbeidet av tronfølgeren. Ved én anledning jaget tronfølgeren henne helt frem til kongens seng, en episode som førte til at kongen forviste kronprinsen fra hoffet.

### Forgiftning
Agnès Sorel fikk fire døtre med kongen. Etter hennes plutselige død i 1450 begynte det å gå rykter om at hun var blitt forgiftet, blant annet fordi dødsforløpet gikk meget raskt. Ved en undersøkelse av hennes levninger i 2004 ble det påvist at liket inneholdt kvikksølv i en mengde som kunne tyde på at hun med hensikt hadde blitt forgiftet. Som hovedmistenkte utpektes tre personer:      
* kronprinsen,      
* Antoinette de Maignelais, Agnès Sorels tyske kusine, som ble kongens nye maitresse tre måneder etter Sorels død,       
* Sorels lege Robert Poitevin, som var tilgodesett i hennes testament.      

## Referanser


## Kilder
* Fra wikipedia på fransk
Hepomidion

* 

***Hepomidion*** er en gruppe (slekt) av biller som tilhører gruppen vedbukker i familien trebukker (Cerambycidae).

## Utseende
En middelsstor, kraftig, gråbrun trebukk. Hannens antenner er mer enn dobbelt så lange som kroppen.

## Utbredelse
Arten er utbredt i Sør-Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini, Lamiini eller Phrissomini
******** Slekten *Hepomidion* Thomson, 1878
********* *[[Hepomidion stygicum]]* Thomson, 1878

## Kilder

* Bildegalleri 

## Eksterne lenker
*
Wall Peak

**Wall Peak** er den største og nordligste av tre spisse fjell om lag 9 km sørøst for Husky Massif i Prince Charles Mountains. Det ble kartlagt etter flyfoto tatt av ANARE (Australian National Antarctic Research Expeditions) i 1960 og oppkalt etter B.H. Wall, forsker på ionosfæren ved Wilkes-stasjonen i 1960.

## Kilder
Yoshi’s Universal Gravitation

***Yoshi's Universal Gravitation*** (ヨッシーの万有引力, *<span class="t_nihongo_romaji">Yosshī nå Ban'yū Inryoku</span>*), kjent i Nord-Amerika som *Yoshi Topsy-Turvy*, er et plattformspill utviklet av Artoon og gitt ut av Nintendo for Game Boy Advance. Det ble gitt ut i Japan i desember 2004, i april 2005 i Europa, og i oktober samme året i Nord-Amerika. Spillet har en innebygd sensor som registrerer hvordan en holder spillekonsollen, og denne blir brukt til å påvirke miljøet i spillet. Siden bruk av vippesensoren er essensielt for å kunne komme videre i spillet fungerer ikke Yoshis Universal Gravitation optimalt om en spiller det på Game Boy Player for Nintendo GameCube.

## Handling
Handlingen i spillet har noen fellestrekk med den i Yoshis Story. Den grafiske stilen ligner en sprett-opp-bok og målet i spillet er å fri Yoshi og resten fra en bok de er fanget inni.

Når Bowser herjer Yoshi-øyen kommer det en bokånd som heter Hongo og fanger hele øyen mellom sidene til en eventyrbok. Det er bare ved å låse Bowser inne i boken Yoshi kan få Hongo til å slippe resten av øyen fri igjen, så Yoshi må ut på en reise gjennom kapitlene i eventyrboka.

## Spillet
Spillet er delt inn i kapitler med tilhørende nivå, hvorav nivåene er kontrollert av minst en ånd. Det er flere typer av disse åndene; en liker penger, en liker styrke, en liker raske ting og så videre. Åndene vil sette krav som spilleren må klare; som å spise nok frukt, samle nok penger eller komme seg i mål før tiden er ute. Ved å gjøre åndene fornøyde kan spilleren komme seg videre til neste nivå.

Yoshi kan hoppe og rulle ut tungen sin for å spise frukt eller fiender, men spillet setter størst fokus på hvordan man bruker vippesensoren. Ved å røre spillekonsollen fra side til side kan spilleren endre på gravitasjonen i spilleverdenen, noe som for eksempel kan bli brukt til å sende fiender rullende vekk, svingte pendler eller endret vannstand under en seilingssekvens. En uoverkommelig vegg kan bli gjort om til en overkommelig vei, eller et sammenrullet teppe kan bli rullet ut til en lang plattform. Å komme seg videre avhenger ikke bare av knappetrykk, men også hvordan en benytter vippesensoren.

## Mottagelse

Da det ble utgitt, ble det mottatt som en middelmådig tittel.

## Referanser

## Eksterne lenker
*
Pseudaristobia

* Se Systematisk inndeling

***Pseudaristobia*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En middelsstor, matt gulbrun trebukk. Hvert antenneledd har en kraftig tann nær spissen, slik at antennene blir glissent sagtakkede eller kort kamformede. Pronotum har en pigg på hver side langt bak midten.

## Levevis
Disse billene har larver som lever i død ved av løvtrær, ofte like under barken.

## Utbredelse
Arten er bare kjent fra Sri Lanka.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921 eller Lamiini
******** Slekten *Pseudaristobia* Breuning, 1943 
********* *[[Pseudaristobia octofasciculata]]* Breuning, 1943

## Kilder

* Catalog of the lamiines of the world - Monochamini
* Katalog over artene, Gamle verden
* Bilde av arten 

## Eksterne lenker
*
DS «Mustadfors II» (1909)

**MS «Åke»** er en losbåt eller taubåt bygd i Moss og har vært aktiv siden 1909. Den eies nå av Åke Nilssons Skärgårdsfirma og er i tjeneste ved Öresundsvarvet i Sverige.

## Bildegalleri
 
File:MS Åke i 1949.jpg| MS «Åke» fotografert i 1949


## Eksterne lenker
*
Cerros de la Calera

**Cerros de la Calera** er tettsted i Rivera-departementet i det nordøstlige Uruguay. 

## Befolkning
Tettstedet hadde 88 innbyggere i 2011.

## Transport
 Ruta 28 Coronel Andrés Latorre forbinder Cerros de la Calera med andre byer i Rivera-departementet.

## Referanser


## Eksterne lenker
* Kart over Cerros de la Calera (INE) (spansk)
Dekefjellrantane

**Dekefjellrantane** er en gruppe fjellknauser i sørenden av Weyprechtfjella i Dronning Maud Land. De ble fotografert fra luften av Den tyske antarktisekspedisjonen 1938–39. De ble kartlagt av norske kartografer fra landmålinger og flyfoto under Den norske antarktisekspedisjonen 1956–60 og navngitt i forbindelse med det nærliggende Dekefjellet.

## Kilder
Terrengbil

**Terrengbil** er en bil som er laget for å benyttes der det ikke er vei, såkalt terrengkjøring. Det finnes mange typer og størrelser, fra små firerhjulsdrevne biler som for eksempel Volvo Felt og terrenglimousiner til store terrenggående lastebiler med drift på alle hjulene. Terrengbiler er mye  brukt som militære kjøretøy, men også som brannbiler, for transport i land med dårlige eller med mangel på veier, og så videre. 
File:Unimog416.JPG|Mercedes-Benz Unimog 416.
File:Steyr-PinzgauerAV.JPG|Steyr Pinzgauer.
File:GAZ truck in Azerbaijan.JPG|En militær GAZ lastebil med firerhjulsdrift i Aserbajdsjan.


## Se også
* Overlanding, reise til avsides steder, vanligvis med terrengbil
* Terrengkjøretøy, kjøretøy konstruert eller modifisert for å bruk utenfor veg
Ferrari 488

**Ferrari 488** (2015–19) er en to-seters sportsbil fra italienske Ferrari. I likhet med forgjengeren Ferrari 458 blir den også laget som racerbil.  I 2019 ble den avløst av Ferrari F8 Tributo.

Motoren er en 3.9-liters V8 med 670 hk. Den har to turboer laget i Japan.  Navnet *488* kommer av at hver sylinder har et volum på 487,75 ccm.  Girkassen er 7-trinns automat fra tyske Getrag.  Under bilen sitter virvelgeneratorer som suger den til underlaget.

**488 GTB** fra 2015 er en coupe som leveres med to baklykter og to eksosrør (i motsetning til tre på Ferrari 458), tegnet av fabrikkens egen designavdeling, ledet av ing. Flavio Manzoni. Med den vanlige motoren på 670 hk og 98 oktan bensin, sier fabrikken at bilen kan nå hundre km/t i løpet av tre sekunder, og at den  bruker 1,14 liter på mila. **488 Spider** fra 2015 har avtagbart tak av aluminium, men er ellers omtrent lik 488 GTB. **488 GTE** og **GT3** er racerbiler som etterfølger henholdsvis 458 Italia GTC og 458 GT3. De har mer ytelse, dog innenfor de normer som konkurransereglene setter.

Ferrari 488 GTB ble lansert for salg i Norge den 8. oktober 2015. 488 Spider ble lansert den 8. mars 2016 og leveres med piggdekk.

Første kvartal 2016 ble Ferrari's foreløpige beste, der 488 ifølge avisa Glåmdalen stod for mesteparten av de 1 882 solgte, og hadde økt med over tjue prosent.  **488 Challenge** fra 2017 er omtrent som standard GTB, men ment for banekjøring i Ferraris fabrikkliga.

Ferrari **J50** var en spesialutgive av 488 Spider med targatak, laget i 10 eksemplar for Japan der de hadde solgt biler i 50 år.  I mars 2018 kom **Pista**, italiensk for "bane", med 90&nbsp;kg lavere vekt og 50 flere hk.
## Referanser


## Eksterne lenker
*
Lagunón

**Lagunón** (spansk for «den store innsjøen») er tettsted i Rivera-departementet i det nordøstlige Uruguay. 

## Befolkning
Tettstedet hadde 2 376 innbyggere i 2011.

## Transport
 Ruta 5 Brig. General Fructuoso Rivera forbinder Lagunón med Rivera og andre departementer.

## Referanser


## Eksterne lenker
*  Kart over Lagunón (INE) (spansk)
Lapuente (Uruguay)

**Lapuente** eller **La Puente** er tettsted i Rivera-departementet i det nordøstlige Uruguay. 

## Historie
Lapuente ble grunnlagt i 1885 og er oppkalt etter Antonio La Puente.

## Befolkning
Tettstedet hadde 321 innbyggere i 2011.

## Transport
 Ruta 29 Cno. de la Sierra de Areycuá (km. 85) forbinder Lapuente med Amarillo og Ruta 5.

## Referanser


## Eksterne lenker
*  Kart over Lapuente (INE) (spansk)
Baskerland rundt 2016

**Baskerland rundt 2016** var den 56. utgaven av sykkelrittet Baskerland rundt. Det niende arrangementet på UCIs WorldTour-kalender i 2016 startet 4. og ble avsluttet 9. april .

## Lag

## Etappene

## Resultater
### Sammenlagt

## Eksterne lenker
* 
*
I stillhetens tjeneste

***I stillhetens tjeneste*** (originaltittel *Serving in Silence: The Margarethe Cammermeyer Story*) er en amerikansk TV-film fra 1995. Filmen handler om oberst Margarethe Cammermeyer som ble tvangsdimittert fra Nasjonalgarden fordi hun var lesbisk. Glenn Close spilte tittelrollen som Margarethe, og Judy Davis spilte kjæresten Diane. Sangeren Barbra Streisand hadde jobbet med filmen i årevis, og fikk den virkelige Cammermeyer med på laget. Motivet var å gi seerne et nytt syn på homofili ved å skape sympati med hovedpersonen. Både Close og Streisand var utøvende produsenter.

Filmen fikk blandet kritikk, men høye seertall. Premieren var 6. februar 1995 på TV-kanalen NBC. Den ble nominert til seks Primetime Emmy Awards (og vant tre), tre Golden Globes, én Screen Actors Guild Award og én Writers Guild of America Award. Filmen vant også LHBT-prisen GLAAD Media Award for beste TV-film.

## Medvirkende
* Glenn Close som Margarethe Cammermeyer
* Judy Davis som Diane Divelbess
* Eric Dane som Matt
* Ryan Reynolds som Andy
* Lance Robinson som Tom
* Wendy Makkena som Mary Newcombe
* Jim Byrnes som Vet
* Susan Barnes som kaptein Kern
* Jan Rubes som Margarethes far

## Referanser


## Eksterne lenker
*
Paris–Roubaix 2016

**Paris–Roubaix 2016** var den 114. utgaven av sykkelrittet Paris–Roubaix og det tredje av de store klassikerne. Det tiende arrangementet på UCIs WorldTour-kalender i 2016 ble arrangert 10. april .

Den australske veteranen Mathew Hayman fra Orica-GreenEDGE vant rittet etter å ha vunnet spurten inne på Vélodrome André-Pétrieux i Roubaix. Hayman, som var en del av det første bruddet som gikk, var med to mil igjen i tetgruppen bestående av Tom Boonen, Sep Vanmarcke, Ian Stannard og Edvald Boasson Hagen. Boasson Hagen måtte gi seg med én runde igjen på velodromen, mens Hayman vant spurten foran Boonen, Stannard og Vanmarcke.

Alexander Kristoff punkterte mens han lå i en bakgruppe sammen med blant annet Fabian Cancellara og Peter Sagan, som vant Flandern rundt 2016. Cancellara, som hadde vunnet rittet tre ganger tidligere, veltet 50 kilometer før målgang og kom aldri tilbake, mens Sagan aldri kom nærmere enn minuttet bak tetgruppen.

## Lag

## Resultater

## Løypa


Paris-Roubaix 2016 part1.png|Første del av løypa, brosteinssektorer i grønt.|alt=Kart
Paris-Roubaix 2016 part2.png|Løypa mellom Saint-Quentin og Solesmes.|alt=Kart
Paris-Roubaix 2016 part3.png|Løypa mellom Solesmes og Orchies.|alt=Kart
Paris-Roubaix 2016 part4.png|Siste del av løypa mellom Orchies og Roubaix.|alt=Kart


## Referanser


## Eksterne lenker
* 
* 
* Boasson Hagen kjempet om seieren i Paris-Roubaix Logg av Procycling.nos live-rapport fra rittet
* Hayman crowns career with dream victory in Roubaix  Rittreferat på Paris–Roubaix 2016s offisielle nettsted
Las Flores (Rivera)

**Las Flores** er tettsted i Rivera-departementet i det nordøstlige Uruguay. 

## Befolkning
Tettstedet hadde 359 innbyggere i 2011.

## Transport
 Ruta 44 Coronel Fernando Torgués forbinder Las Flores med Ansina og Vichadero.

## Referanser


## Eksterne lenker
* Kart over Las Flores (INE) (spansk)
Eudihammus

* Se Systematisk inndeling

***Eudihammus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En middelsstor, brun trebukk med lyse tegninger og lange antenner. Pronotum har en pigg midt på hver side. Dekkvingene er tilsmalnende bakover og har et skrått, lyst tverrbånd nær spissen.

## Levevis
Disse billene har larver som lever i død ved av løvtrær, ofte like under barken.

## Utbredelse
Arten er utbredt i Vest-Malaysia, Sumatra, Java og Borneo.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921 eller Lamiini
******** Slekten *Eudihammus* Breuning, 1944 
********* *[[Eudihammus granulatus]]* (Gahan, 1906)

## Kilder
* Catalog of the lamiines of the world - Monochamini
* Katalog over artene
* Bildegalleri 

## Eksterne lenker
*